Košarkaški savez ZDK bio domaćin izvlačenja parova polufinala Kup-a BiH

Košarkaški savez Zeničko-dobojskog kantona bio je domaćin izvlačenja parova polufinala Kup-a BiH u okviru sistema ‘A’ u sezoni 2020/21 godine.

Voljom žrijeba je odlučeno da se u polufinalu sastaju:

OKK „Sloboda“ – OKK „Čelik“

– KK „Promo DV“ – KK „Bosna Royal“

Polufinalne utakmice, u kojima su domaćini “Sloboda” i “Promo”, igrat će se u januaru naredne godine, ali termini utakmica nisu  precizirani. U finalu sistema “A” igrat će pobjednici ovih polufinalnih duela.

“Domaćin finalnog meča će biti pobjednik  duela “Promo” – “Bosna Royal“, kazao je u izjavi za Fenu komesar takmičenja u okviru sistema “A” Nadir Koredžija.

Izvlačenje su vodili Nadir Koredžija, komesar takmičenja u ligama BiH i Feđa Jovanović, predsjednik košarkaškog saveza ZDK-a.